Վերջերս Աիդա Ներսիսյանը Հայաստանում էր, տեսա այդ առիթով տարբեր մարդկանց կողմից հրապարակված բազում լուսանկարներն ու նախանձեցի, որ հեռու եմ… Կադրերում նաև Նարա Շլեպչյանն էր: Երկու գեղեցիկ, որակյալ հայուհիներ, որոնք կարճ ժամանակում շահելով ժողովրդի սերն ու վստահությունը դարձան մ ե ր ը՝ ՄԵՐ ԱԻԴԱՆ, ՄԵՐ ՆԱՐԱՆ… Նրանք ազգային հեռատեսիլում իրենց յուրահատուկ վրձնի բնօրինակներն են թողել, իրենց բաժին ոսկեդարը կերտել: Սերունդներին մնում է միայն պահպանել դրանք և չանտեսել, այդ բնօրինակներն իրենց կյանքերում օրինակներ դարձնել, քանզի դասականը միշտ է արդիական, դասականը միշտ է օրիգինալ, դասականը հողմերից երբեք չի կռանում և հավերժ պաշտպանում և պաշտպանված է միջակությունից…